

V skladu s Pravilnikom o podeljevanju licenc in strokovnih seminarjev, ZNTS razpisuje letni licenčni seminar PRO, UEFA PRO in UEFA A, ki bo **06. in 07. januarja 2024,** v kongresnem centru 'Posestvo Brdo', Brdo Pri Kranju.

**POGOJI ZA PRIJAVO**

Na seminar se lahko prijavijo vsi trenerji, ki izpolnjujejo naslednje pogoje:

* da so člani trenerske organizacije in imajo potrebno trenersko izobrazbo oz. usposobljenost – UEFA PRO, PRO, UEFA A, višji nogometni trener, diplomirani trener, trener I. razreda ali trener vratarjev UEFA A in **plačano članarino!**
* **da se najpozneje do 20.12.2023 prijavijo na seminar v aplikacijo 'Regista NZS'** – prijava je ločena za seminar UEFA PRO/PRO in za UEFA A - **po tem roku prijava ni več mogoča**, (povezava [**https://regista.nzs.si**](https://regista.nzs.si)**).**
* **V kolikor plačnik kotizacije ni trener je potrebno ob prijavi pod opombe navesti točne podatke in naslov plačnika!**
* Višina kotizacije je:
	+ Kotizacija za UEFA PRO in PRO 102,00 EUR
	+ Kotizacija za UEFA A 68,00 EUR
	+ Spletna varianta 153,00 EUR

(V ceno kotizacije so vključena predavanja, praktični prikaz in kosilo v soboto)

* **V kolikor plačilo računa za kotizacije ne bo izvršeno v roku navedenem na računu, trener ne bo upravičen do točk za pridobitev licence.**

**NAVODILA**

* Vsak trener se mora v roku prijaviti v aplikacijo 'Regista NZS' pod Seminarji – Prijava na seminarje - PRO ali A - in jo pravilno izpolnjeno oddati najkasneje do 20.12.2023.
* Izključno na podlagi prejete prijave v 'Registi NZS', bo plačniku posredovan račun ZNTS za kotizacijo seminarja na poštni naslov, navedenem v prijavi – ki ga je potrebno v roku plačati.
* Vsak trener mora posebej plačati članarino pri svoji DNT, ODNT ali ZNT, kar je eden od pogojev za udeležbo in veljavnost seminarja.
* Za pridobitev licence PRO in UEFA PRO je potrebna obvezna prisotnost na seminarju oba dneva - 06. in 07.1.2024, za licenco UEFA A pa 06.1.2024.
* Udeleženci seminarja, ki izpolnjujejo pogoje udeležbe, pridobijo predpisano število točk za tekmovalno sezono 2024/25 v skladu s Pravilnikom o podeljevanju licenc in strokovnih seminarjih.
* Trenerji, ki delujejo v klubih v tujini, bodo imeli možnost opraviti seminar preko spletne platforme, po predhodni odobritvi in z uporabniškim imenom in geslom.

**SPLOŠNA INFORMACIJA**

Trenerji imajo možnost prenočišča v »Elegance hotel Brdo« po ponujenih ceni hotela za ZNTS:

* **SGL soba v hotelu 150€ - 30% = 105€ (BB) + dodatno turistična taksa**,

Ostale možnosti nočitve v okolici Kranja pa so: Dežman bed & breakfast, Hotel Marinšek, Sobe Marinšek, Turistične sobe Sreš, Bed & Breakfast Valjavec in drugi. Zaradi zasedenosti bivalnih kapacitet se priporoča čimprejšnja rezervacija na eni od predlaganih nočitvenih destinaciji..

Stroške bivanja krijejo udeleženci sami!

**Zveza nogometnih trenerjev Slovenije**

**Bojan Prašnikar, l.r.**

Predsednik ZNTS